Here is a page extracted from Wikipedia that may contain CSS, HTML, and a lot of unformatted text.

Title: Tarquín
Content: Este articlo charra sobre l'uso popular d'a parabla tarquín u tarquil. Pa atros usos se veiga Tarquín (desambigación).

O tarquín u tarquil (de l'arabe <*tarquim, «amontinar bardo») de traza cheneral ye cualsiquier tipo de sedimento fino-fino que queda asolau sobre o fondo y atras superficies que ha estau debaixo de l'augua u cualsiquier atro liquido con particulas en suspensión y que, una vez s'ha secau, puede tornar-se una crosta pegada.

En un sentiu mas propio, o tarquín ye como se nombra o buro seco que queda en o fondo d'os entibos, as cequias y as balsas pa regar, en pasau un tiempo que han teniu augua adintro. A l'acción d'asolar-se u dipositar-se un sedimento en o fondo d'un recipient se le dice «atarquilar-se».

En o Pireneu, que l'augua ye por regular calsinosa, o tarquín tiene lo mas  a-sobén una buena cosa de calso, por lo que a resultas a crosta d'iste material se cualla a-escape y ye bien dura, lo que fa que en belunas auguas puede tapar y solidificar-se alto de materials organicos (fuellas, palos, branquetas de hierba, etc.) antes mismo que se puedan descomposar. Ixo fa que se forme travertinos, que ye lo que da lugar a la tosca.

Referencias 

Sedimentos